《拟收京》
清代·潘柽章

天家旌旆下重关，朝会花冠震百蛮。两观已悬新铁钺，群官犹恋旧行班。

风云骤卷边沙静，日月重开社稷还。喜听讴歌同属启，鼎湖有泣不能攀。

作者简介：（1626—1663）明末清初江南吴江人，字力田，一字圣木。潘耒子。明诸生。专精史事，曾著《国(明)史考异》，顾炎武服其精审。以南浔庄氏《明史》狱遇祸。有《明史乐府》、《观复草庐剩稿》。